CELEX: 31987D0030
Language: el
Date: 1986-12-10 00:00:00
Title: 87/30/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση τροποποίησης του ειδικού προγράμματος που αφορά τον τομέα των πουλερικών κρεατοπαραγωγής στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31987D0030

87/30/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση τροποποίησης του ειδικού προγράμματος που αφορά τον τομέα των πουλερικών κρεατοπαραγωγής στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 014 της 16/01/1987 σ. 0059 - 0059

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση τροποποίησης του ειδικού προγράμματος που αφορά τον τομέα των πουλερικών κρεατοπαραγωγής στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (87/30/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά κοινή δράση για τη βελτίωση των όρων μεταποίησης και εμπορίας των γεωργικών προϊόντων και των αλιευτικών προϊόντων (1), όπως τροποποιήθηκε τελευταία με τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι στις 9 Ιανουαρίου 1986 η ολλανδική κυβέρνηση ανακοίνωσε τροποποίηση του προγράμματος που αφορά τον τομέα των πουλερικών κρεατοπαραγωγής που είχε εγκριθεί με την απόφαση της Επιτροπής 82/5/ΕΟΚ (3)·  ότι η τροποποίηση του εν λόγω προγράμματος περιορίζεται στις επενδύσεις που προορίζονται για τον εκσυγχρονισμό, την ορθολογική διαχείριση και τη συγκέντρωση της δυναμικότητας που αφορά τη μεταποίηση και την εμπορία των πουλερικών και ότι όλες αυτές οι επενδύσεις συμβάλλουν επίσης στη βελτίωση της κατάστασης του εν λόγω τομέα και στην αξιοποίησή του· ότι αποτελεί, λοιπόν, πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·  ότι οι επενδύσεις που αφορούν τον εκσυγχρονισμό, την ορθολογική διαχείριση, τη συγκέντρωση της δυναμικότητας σφαγής, κοπής, μεταποίησης, την αξιοποίηση των παραπροϊόντων σφαγίου και τις επενδύσεις εμπορίας, γενικά, μπορούν να είναι αποδεκτές ·  ότι η τροποποίηση περιλαμβάνει ικανοποιητικό αριθμό από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, που αποδεικνύουν ότι μπορούν να επιτευχθούν οι στόχοι του άρθρου 1 του εν λόγω κανονισμού στον προαναφερθέντα τομέα· ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται με την παρούσα απόφαση είναι σύμφωνα με τη γνώμη της Μόνιμης Επιτροπής των Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος που αφορά τον τομέα των πουλερικών κρεατοπαραγωγής, που ανακοινώθηκε στις 9 Ιανουαρίου 1986 από την ολλανδική κυβέρνηση σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 3. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 5 της 9. 1. 1982, σ. 16.